গত ৮ই অক্টোবর, রোজ সোমবার সন্ধ্যা ৭টায় চট্টগ্রাম জেলা শিল্পকলা একাডেমীর আর্ট গ্যালারী ভবনে অনুষ্ঠিত হয়ে গেলো ‘স্বদেশ আবৃত্তি সংগঠন’এর আয়োজনে সংগঠনের সাধারণ সম্পাদক রেহেনা পারভীন রীমা’র একক আবৃত্তি সন্ধ্যা। এতে স্বাগত বক্তব্য রাখেন স্বদেশ আবৃত্তি সংগঠন’এর প্রতিষ্ঠাতা সভাপতি মোহাম্মদ সেলিম ভূঁইয়া। অনুষ্ঠানে প্রধান অতিথি হিসেবে উপস্থিত ছিলেন চট্টগ্রাম শিক্ষাবোর্ডের সাবেক সচিব ড. পীযূষ দত্ত। বিশেষ অতিথি হিসেবে উপস্থিত ছিলেন নাট্যজন জাহাঙ্গীর কবির; আবৃত্তিকার শাওন পান্থ, সঙ্গীতশিল্পী স্বপন কুমার দাশ এবং নাট্যগবেষক মশিউর রহমান আদনান। আরো উপস্থিত ছিলেন আবৃত্তিকার ফারুক তাহের ও মোঃ মুজাহিদুল ইসলাম। অনুষ্ঠানের সভাপতিত্ব করেন স্বদেশ আবৃত্তি সংগঠনের সিনিয়র সহ-সভাপতি লায়ন শিবু প্রসাদ ভদ্র জীবন। শিল্পী আবৃত্তি করেন কবিগুরু রবীন্দ্রনাথ ঠাকুরের ‘অন্তর মম বিকশিত কর’; কবি সৈয়দ শামসুল হকের ‘আমার পরিচয়’; কবি অন্নদাশঙ্কর রায়ের ‘খোকা খুকু’; কবি মুহাম্মদ সামাদের ‘শাপমুক্তি’; কবি সুকান্ত ভট্টাচাযের্র ‘একটি মোরগের আত্মকাহিনী’; কবি আবিদ আজাদের ‘বোতাম’; কবি স্বপন কুমার দাশের ‘ভূমিকা’; কবি সৈয়দ শামসুল হকের ‘পরাণের গহীন ভেতর-১’; কবি সুকুমার রায়ের ‘সৎ পাত্র’; কবি সুকান্ত ভট্টাচাযের্র ‘ছাড়পত্র’; কবি নির্মলেন্দু গুণের ‘যাত্রাভঙ্গ’; বিদ্রোহী কবি কাজী নজরুল ইসলামের ‘আজ সৃষ্টি সুখের উল্লাসে’; আবদুল কাদের আরাফাতের স্বরচিত কবিতা ‘বাবার স্পর্শ বিনে’; কবি সুকুমার বড়ুয়ার ‘ঠিক আছে’; কবি হেলাল হাফিজের ‘ফেরীঅলা’; কবি লুৎফর রহমান রিটনের ‘যদি কিছু মনে না করেন’; কবি রুদ্র মুহাম্মদ শহীদউল্লাহর ‘কনসেন্ট্রেশন ক্যাম্প’; কবি রবীন্দ্রনাথ ঠাকুরের ‘প্রশ্ন’; কবি জীবনানন্দ দাশের ‘আবার আসিব ফিরে’; কবি ভবানীপ্রসাদ মজুমদারের ‘বাংলাটা ঠিক আসে না’ এবং কবি স্বপন কুমার দাশের ‘বাংলা আমার’সহ মোট ২১টি কবিতা। অনুষ্ঠান সঞ্চালনায় ছিলেন সংগঠনের সদস্য ম্যারিলিন এ্যানি এবং অর্পিতা ভদ্র প্রাপ্তি।